Predstavljeni konkursi Razvojnog fonda Vojvodine
Channel: super-info.rs
Date: 15/11/2016

super-info.rs

15.11.2016.

Predstavljeni konkursi Razvojnog fonda Vojvodine 

Udruženje poslodavaca Grada Subotice u saradnji sa lokalnom samoupravom, organizovalo je u Plavoj sali Gradske kuće sastanak sa predstavnicima Razvojnog fonda Vojvodine. 

Na sastanku se razgovaralo o mogućnostima dobijanja kredita za investicije i obrtna sredstava za poslodavce i preduzetnike na teritoriji grada Subotice, koje je obezbedio Razvojni fond Vojvodine, ali ova sredstva do sada nisu bila dovoljno iskorišćena. Po rečima Jelene Trenkić iz Razvojnog fonda Vojvodine, trenutno je raspisano 11 konkursa na koje se može aplicirati do kraja godine. 

- Imamo kredite za obrtna sredstva, za finansiranje izvoza, trajna obrtna sredstva, investicione projekte, velike investicione projekte, prilično široku paletu proizvoda, rekla je Trenkić.